Microsoft ได้ประกาศเข้าซื้อกิจการของ Movere ผู้พัฒนาเทคโนโลยีด้าน Discovery Solution สำหรับประเมินทรัพยากรที่ใช้งานในระบบ IT เพื่อเตรียมย้ายขึ้นสู่ Cloud ได้ด้วยข้อมูลแวดล้อมที่ครบถ้วน
เทคโนโลยี Agentless Bot ของ Movere นั้นสามารถทำการ Scan ระบบ Server ได้มากกว่า 1,000 เครื่องต่อชั่วโมง เพื่อรวบรวมข้อมูลว่าภายในระบบ IT มีการใช้งานเทคโนโลยีใดๆ ด้วยทรัพยากรเท่าไหร่อยู่บ้าง และนำมาแสดงบน Dashboard เพื่อช่วยให้ผู้ดูแลระบบ IT สามารถประเมินได้อย่างแม่นยำว่าหากต้องการย้ายระบบขึ้นสู่ Cloud หรือต้องการย้ายระบบระหว่าง Cloud นั้นจะต้องเตรียมทรัพยากรใดไว้บ้าง อีกทั้งหากมีการเปลี่ยนแปลงเกิดขึ้นในระบบ Movere ก็ยังสามารถแจ้งเตือนให้ผู้ดูแลระบบรับทราบได้ด้วย
Microsoft นั้นต้องการนำเทคโนโลยีของ Movere ไปใช้เพื่อเสริมโซลูชัน Azure Migrate และช่วยเสริมโซลูชันของเหล่า Integrated Partner เพื่อให้ขั้นตอนการย้ายระบบต่างๆ ขึ้นสู่ Cloud นั้นเป็นไปได้อย่างง่ายดายกว่าเดิม และมีข้อมูลประกอบการตัดสินใจมากขึ้นเพื่อให้การประเมินค่าใช้จ่ายที่จะเกิดขึ้นบน Cloud หลังจากที่ย้ายระบบมาแล้วนั้นเป็นไปได้อย่างแม่นยำ
ผู้ที่สนใจข้อมูลเพิ่มเติมของ Movere สามารถศึกษาข้อมูลได้ที่ https://www.movere.io/